ಬೆಚ್ಚನೆಯ, ಆರ್ದ್ರತೆಯ ಬೇಸಿಗೆಗಳು ಮತ್ತು ಸೌಮ್ಯ, ಒದ್ದೆಯಾದ ಚಳಿಗಾಲಗಳೊಂದಿಗೆ, ಆಕ್ಲೆಂಡ್‌ ಒಂದು ಬೆಚ್ಚನೆಯ-ಸಮಶೀತೋಷ್ಣದ ಹವಾಮಾನವನ್ನು ಹೊಂದಿದೆ. ಕೊಪ್ಪೆನ್‌ನ ಹವಾಮಾನ ವರ್ಗೀಕರಣದ ಅನುಸಾರ, ಈ ನಗರವು ಒಂದು ಸಾಗರ ಪರಿಣಾಮಿ ಹವಾಮಾನವನ್ನು ಹೊಂದಿದೆ. ಇದು ನ್ಯೂಜಿಲೆಂಡ್‌ನ ಅತ್ಯಂತ ಬೆಚ್ಚನೆಯ ಮುಖ್ಯ ಕೇಂದ್ರವಾಗಿದೆ ಮತ್ತು ಅತ್ಯಂತ ಬಿಸಿಲಿನ ಕೇಂದ್ರಗಳ ಪೈಕಿ ಒಂದು ಎಂಬುದಾಗಿಯೂ ಕರೆಸಿಕೊಂಡಿದೆ; ಪ್ರತಿ ವರ್ಷಕ್ಕೆ ಒಂದು ಸರಾಸರಿ ೨೦೬೦ ಗಂಟೆಗಳಷ್ಟು ಸೂರ್ಯನ ಬೆಳಕನ್ನು ಇದು ಪಡೆಯುತ್ತದೆ. ಇಲ್ಲಿನ ದೈನಂದಿನ ಸರಾಸರಿ ಗರಿಷ್ಟ ತಾಪಮಾನವು ಫೆಬ್ರುವರಿಯಲ್ಲಿ ೨೩.೭ °Cನಷ್ಟಿರುತ್ತದೆ, ಮತ್ತು ಜುಲೈನಲ್ಲಿ ೧೪.೫ °Cನಷ್ಟಿರುತ್ತದೆ. ದಾಖಲಿಸಲ್ಪಟ್ಟಿರುವ ನಿರಪೇಕ್ಷ ಗರಿಷ್ಟ ಪ್ರಮಾಣವು ೩೨.೪ °C ನಷ್ಟಿದ್ದರೆ, ನಿರಪೇಕ್ಷ ಕನಿಷ್ಟ ಪ್ರಮಾಣವು -೨.೫ °Cನಷ್ಟಿದೆ. ಹೆಚ್ಚಿನ ಮಟ್ಟಗಳಲ್ಲಿನ ಮಳೆಬೀಳುವಿಕೆಯು ಹೆಚ್ಚೂಕಮ್ಮಿ ವರ್ಷಾದ್ಯಂತ ಕಂಡುಬರುತ್ತದೆ; ಪ್ರತಿವರ್ಷವೂ ಸರಾಸರಿ ೧೨೪೦ ಮಿ.ಮೀ.ಯಷ್ಟು ಪ್ರಮಾಣದ ಮಳೆಯು ೧೩೭ 'ಮಳೆದಿನಗಳಷ್ಟು' ಅವಧಿಯನ್ನು ವ್ಯಾಪಿಸುತ್ತದೆ. ಬೆಟ್ಟಗಳು, ಭೂಮಿಯ ಹೊದಿಕೆ ಮತ್ತು ಸಮುದ್ರದಿಂದ ಇರುವ ಅಂತರದಂಥ ನಗರದ ಭೌಗೋಳಿಕ ಲಕ್ಷಣಗಳ ಕಾರಣದಿಂದಾಗಿ, ನಗರದ ವಿಭಿನ್ನ ಭಾಗಗಳಲ್ಲಿನ ಹವಾಮಾನದ ಪರಿಸ್ಥಿತಿಗಳು ಬದಲಾಗುತ್ತವೆ. ಆದ್ದರಿಂದ ಪಶ್ಚಿಮ ಆಕ್ಲೆಂಡ್‌ನಲ್ಲಿ ಕಂಡುಬಂದ ೩೪ °Cನಷ್ಟು ಒಂದು ಗರಿಷ್ಟಮಟ್ಟದಂಥ ಅನಧಿಕೃತ ತಾಪಮಾನದ ದಾಖಲೆಗಳು ಅಸ್ತಿತ್ವದಲ್ಲಿವೆ. ೧೯೩೯ರ ಜುಲೈ ೨೭ರಂದು ಆಕ್ಲೆಂಡ್‌ ತನ್ನ ಏಕೈಕ ದಾಖಲಿತ ಹಿಮಸುರಿತವನ್ನು ಸ್ವೀಕರಿಸಿತು.
ಸಮುದ್ರದ ಮೆಲುಗಾಳಿಯು ಹುಟ್ಟುವುದಕ್ಕೆ ಮುಂಚಿತವಾಗಿ, ನೆಲೆಗೊಂಡ ಹವಾಮಾನದ ಅವಧಿಯಲ್ಲಿ ಭೂಸಂಧಿ ಮೇಲಿನ ಮುಂಜಾವಿನ ಶಾಂತತೆಯು ೧೮೫೩ರಷ್ಟು ಹಿಂದಿನ ಕಾಲದಲ್ಲೇ ವರ್ಣಿಸಲ್ಪಟ್ಟಿದೆ: ""ಎಲ್ಲಾ ಋತುಗಳಲ್ಲಿಯೂ, ದಿನದ ಸೌಂದರ್ಯವಿರುವುದು ಮುಂಜಾವಿನಲ್ಲೇ. " "ಆ ಸಮಯದಲ್ಲಿ, ಸಾಮಾನ್ಯವಾಗಿ, ಒಂದು ಗಂಭೀರವಾದ ಪ್ರಶಾಂತತೆ ಆವರಿಸಿಕೊಂಡಿರುತ್ತದೆ, ಮತ್ತು ಒಂದು ನಿಖರವಾದ ಶಾಂತತೆಯದೇ ಮೇಲುಗೈಯಾಗುತ್ತದೆ..."" ಅನೇಕ ಆಕ್ಲೆಂಡ್‌ ನಿವಾಸಿಗಳು ದಿನದ ಈ ಸಮಯವನ್ನು ಉದ್ಯಾನವನಗಳಲ್ಲಿ ನಡೆಯಲು ಮತ್ತು ಓಡಲು ವಿನಿಯೋಗಿಸುತ್ತಿದ್ದರು.
ಕಾರು ಮಾಲೀಕತ್ವದ ಪ್ರಮಾಣಗಳು ಅತ್ಯಂತ ಹೆಚ್ಚಿನದಾಗಿರುವುದರಿಂದ ಮತ್ತು ಹೊರಸೂಸುವಿಕೆಗಳ ನಿಯಂತ್ರಣಗಳು ತುಲನಾತ್ಮಕವಾಗಿ ಕಳಪೆಯಾಗಿರುವುದರಿಂದ, ವಾಯು ಮಾಲಿನ್ಯದಿಂದ, ಅದರಲ್ಲೂ ವಿಶೇಷವಾಗಿ ಸೂಕ್ಷ್ಮ ಕಣಗಳ ಹೊರಸೂಸುವಿಕೆಗಳಿಗೆ ಸಂಬಂಧಿಸಿದಂತೆ ಆಕ್ಲೆಂಡ್‌ ತೊಂದರೆಯನ್ನು ಎದುರಿಸುತ್ತಿದೆ. ಇಂಗಾಲದ ಮಾನಾಕ್ಸೈಡ್‌‌ನ ಮಟ್ಟಗಳ ಮಾರ್ಗದರ್ಶಿ ಸೂತ್ರದ ಸಾಂದರ್ಭಿಕ ಉಲ್ಲಂಘನೆಗಳ ನಿದರ್ಶನಗಳೂ ಇಲ್ಲಿ ಕಂಡುಬರುತ್ತಿವೆ. ಸಮುದ್ರ ತೀರದ ಬೀಸುಗಾಳಿಗಳು ಮಾಲಿನ್ಯವನ್ನು ಸಾಕಷ್ಟು ಕ್ಷಿಪ್ರವಾಗಿ ಸಾಮಾನ್ಯವಾಗಿ ಚೆದುರಿಸುತ್ತವೆಯಾದರೂ, ಇದು ಕೆಲವೊಮ್ಮೆ, ಅದರಲ್ಲೂ ವಿಶೇಷವಾಗಿ ಚಳಿಗಾಲದ ಪ್ರಶಾಂತ ದಿನಗಳಲ್ಲಿ ಹೊಗೆಮಂಜಿನ ರೀತಿಯಲ್ಲಿ ಗೋಚರವಾಗುತ್ತದೆ.

ಇಂದಿನವರೆಗಿನ ಬೆಳವಣಿಗೆ
ಸರ್ಕಾರ
ಹವಾಮಾನ
ರಾಷ್ಟ್ರೀಯ ಸರ್ಕಾರ